Page:Monk and the miller's wife (2).pdf/6

 Whate'er I like to mak a mail of, Either in part or yet the hail of― And if ye please I'll shaw my art." Cries Halbert, "Faith wi' a' my heart!" Bess sain'd hersel'―cried, "Lord be here!" And near hand fell a-swoon for fear. James leugh, and bade her naething dread, Syne to his conj'ring went wi' speed: And first he draws a circle round, Then utters mony a magie sound O' words, part Latin, Greek, and DutehDutch [sic], Enow to fright a very witch: That done, he says, "Now, now, 'tis xome, And in the bole beside the lum: Now set the board; guidwife, gae ben, Bring frae yon bole a roasted hen." She wadna gang, but Habby ventur'd; And soon as he the aumry enter'd, It smell’d sae weel he short time sought it, And wond'ring, 'tween his hands he brought it, He view'd it round, and thrice he smelt it, Syne wi' a gentle touehtouch [sic] he felt it, Thus ilka sense he did conveen, Lest glamour had beguil'd his een; They all in an united body, Deelar'd it a fine fat how-towdy. "Nae mair about it," quoth the miller, "The fowl looks weel, and we'll fa' till her." "Sae be't," says James; and in a doup, They snapt her up baith stoup and roup. "Neist, oh!” eriescries [sic] Halbert, "could your skill But help us to a waught o' yill, I'd be oblig'd t'ye a' my life, And offer to the deil my wife; To see if he'll disereeter mak her, But that I'm fleed he winna tak her." Said James: " Ye offer very fair, The bargain's hadden―sae nae mair."